
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 751 

5 Οκτωβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού υπαλλήλων που θα επαναπροσ- 
ληφθούν στο ΥΕΘΑ/ΓΕΝ κατά το Β' εξάμηνο του 
έτους 1994. 1 

Τροποποίηση των χρονικών προθεσμιών μεταφοράς 
των μερίδων από τα Στρατολογικά Γραφεία Ναυτι¬ 
κού και Αεροπορίας στα κοινά ΣΓ που προβλέπει ο 
Κανονισμός Εσωτερικής Λειτουργίας και Οργάνω¬ 
σης Στρατολογικών Υπηρεσιών. 2 


Έγκριση χρησιμοποίησης και αριθμού ερευνητών - συ¬ 
νεργατών και διερμηνέων για τις ανάγκες της Κοινο¬ 
τικής έρευνας επί του Εισοδήματος και των Συνθη¬ 
κών Διαβίωσης των Νοικοκυριών. 3 

Προσθήκη νέων ειδικοτήτων στη Σχολή Μαθητείας 
ΟΑΕΔ Καστοριάς. 4 


Καθορισμός μηνιαίου επιδόματος παράστασης του 
εκάστοτε αποσπωμένου λειτουργού ή υπαλλήλου 
του Δημοσίου τομέα στη θέση Διευθυντού στο Ευ¬ 
ρωπαϊκό Πολιτιστικό Κέντρο Δελφών. 5 

Αναπροσαρμογή πιστωτικών διευκολύνσεων για την 
αποκατάσταση των ζημιών από τους σεισμούς του 
1979 στους σεισμοπλήκτους των κοινοτήτων Κρυό- 
βρυσης, Αγίας Μαρίνας, Αμπελιών και Λάκκας του 
Ν. Θεσπρωτίας. 6 


Διορθώσεις σφαλμάτων 

Διορθώσεις σφαλμάτων στη Φ.446/2/217412/Σ.601/ 
18.3.1994 απόφαση Υφυπουργού Εθνικής Άμυ¬ 
νας. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4052 (1) 

Καθορισμός αριθμού υπαλλήλων που θα επαναπροσλη- 
φθούν στο ΥΕΘΑ/ΓΕΝ κατά το Β’ εξάμηνο του έτους 
1994. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

β. Το από 4 Μαΐου 1994 πρακτικό - εισήγηση της Τριμε¬ 
λούς Επιτροπής του άρθρου 25παρ. 3 του Ν. 2190/94. 

γ. Τη Φ. 471.11/53/94/3.8.94 κοινή υπουργική από¬ 
φαση των Υπουργών Προεδρίας της Κυβέρνησης, Οικο¬ 
νομικών και Εθνικής Άμυνας «Καθορισμός αριθμού επα- 
ναπροσλαμβανομένων κατά την ειδικότητα για την κά¬ 
λυψη παγίων διαρκών αναγκών». 

δ. Το γεγονός ότι από την έκδοση της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού ΚΑΕ 0211,0221,0223, 0224, 0226, 0229, 0235, 
0236, 0249, 0261, 0262). 

ε. Τις επιτακτικές υπηρεσιακές ανάγκες, αποφασί¬ 
ζουμε: 

1. Καθορίζουμε τον αριθμό των επαναπροσλαμβανομέ- 
νων υπαλλήλων στο ΥΕΘΑ/ΓΕΝ για το Β' Εξάμηνο του 
έτους 1994 ως ακολούθως: 

Α. Για το Β' εξάμηνο του 1994. 

1) Δύο (2) θέσεις Κλάδου ΠΕ Μηχανικών. 

2) Μία (1) θέση Κλάδου ΔΕ Διοικητικού. 

3) Δύο (2) θέσεις Κλάδου ΔΕ Τεχνικών. 

4) Έξι (6) θέσεις Κλάδου ΔΕ Κοινωνικών Υπηρεσιών. 

5) Τέσσερις (4) θέσεις Κλάδου ΥΕ Επιμελητών. 

6) Δύο (2) θέσεις Κλάδου ΥΕ Προσωπικού Καθαριότη- 
τος. 

7) Μία (1) θέση Κλάδου ΥΕ Εργατών. 

2. Οι επαναπροσλαμβανόμενοι καταλαμβάνουν αντί¬ 
στοιχες υφιστάμενες οργανικές θέσεις, τακτικού προσω¬ 
πικού. 

3. Η δαπάνη μισθοδοσίας του προσωπικού, θα καλυ¬ 
φθεί από πιστώσεις του Π/Υ ΥΕΘΑ/ΓΕΝ, το δε συνολικό 

ποσόν για το έτος 1994 θα ανέλθει στο ποσόν των δεκα¬ 
πέντε εκατομμυρίων (15.000.000) δρχ. ενώ για το έτος 
1955 σχετική δαπάνη ύψους σαράντα πέντε εκατομμυ¬ 
ρίων (45.000.000) δρχ. έχει προβλεφθεί στον υπό σχε¬ 
δίαση Π/Υ ΓΕΝ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Σεπτεμβρίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΓΕΡΑΣΙΜΟΣ ΑΡΣΕΝΗΣ ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. Φ.000/20/219844 (2) 

Τροποποίηση των χρονικών προθεσμιών μεταφοράς των 
μερίδων από τα Στρατολογικά Γραφεία Ναυτικού και 
Αεροπορίας στα κοινά ΣΓ που προβλέπει ο Κανονισμός 
Εσωτερικής Λειτουργίας και Οργάνωσης Στρατολογι¬ 
κών Υπηρεσιών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 26 του Ν. 1763/88 «Στρατολογία των Ελλή¬ 
νων» (ΦΕΚ 57/24.3.88, τεύχος Α'). 

β. Το άρθρο 8 του Ν. 1848/89 «Προέλευση των μονίμων 
Αξιωματικών του Οικονομικού και του Στρατολογικού Σώ¬ 
ματος των Ενόπλων Δυνάμεων και άλλες διατάξεις (ΦΕΚ 
112/8.5.89, τεύχος Α'). 

γ. Σχετική πρόταση του Αρχηγού ΓΕΕΘΑ (Φ.429.1/58/ 
3.8.94), αποφασίζουμε: 

Αρθρο 1 

1. Οι υποπαράγραφοι α και β της παραγράφου 7 της Φ. 
000/7/105692/Σ. 1915/30.3.91 απόφαση ΥΕΘΑ (ΦΕΚ 
331 Β') αντικαθίστανται ως εξής: 

«α. 31.12.94: Τα Στρατολογικά Γραφεία Αεροπορίας. 

β. 31.12.94: Το Στρατολογικό Γραφείο Ναυτικού». 

2. Η τετάρτη πρόταση της παραγράφου 9 της Φ.000/7/ 
105692/Σ.1915/30.3.91 απόφασης ΥΕΘΑ (ΦΕΚ 331 Β') 
αντικαθίσταται ως εξής: 

«Μετά την 1.1.95 να τοποθετείται στα Κοινά ΣΓ των ΕΔ 
προσωπικό, πλην Αξ/κών και από τα άλλα ΓΕ, σε ποσοστό 
ίσο προς αυτό της συμμετοχής τους στην κατανομή κάθε 
κλάσης». 

3. Η παράγραφος 11 της Φ. 000/7/105692/Σ. 1915/ 
30.3.91 απόφασης ΥΕΘΑ (ΦΕΚ 331 Β') αντικαθίσταται 
ως εξής: 

«11. Οι παραλήπτες να υποβάλουν τυχόν προτάσεις 
τροποποίησης ή συμπλήρωσης μέχρι 31 Οκτωβρίου 1994 
στο ΓΕΕΘΑ/ΔΣΛ». 

Άρθρο 2 

1. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

2. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1994 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. 17750/Α6397 (3) 

Έγκριση χρησιμοποίησης και αριθμού ερευνητών - συ¬ 
νεργατών και διερμηνέων για τις ανάγκες της Κοινοτι¬ 
κής έρευνας επί του Εισοδήματος και των Συνθηκών 
Διαβίωσης των Νοικοκυριών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» του 
Π.Δ. 532/91 «Οργανισμός Γ.Γ. ΕΣΥΕ» και του Π.Δ. 1143/ 
80. 

β. Του άρθρου 35 του Ν. 992/79 «περί οργανώσεως των 
Διοικητικών Υπηρεσιών δια την εφαρμογήν της συνθήκης 
προσχωρήσεως της Ελλάδος εις τα Ευρωπαϊκός Κοινότη¬ 
τας και ρυθμίσεως συναφών θεσμικών και οργανωτικών 
θεμάτων». 

γ. Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την 17620/Γ70/22.9.94 κοινή υπουργική απόφαση 
με θέμα «Έγκριση και Προκήρυξη της Κοινοτικής έρευνας 
επί του εισοδήματος και των συνθηκών διαβίωσης των νοι¬ 
κοκυριών». 

3. Την 17660/6179/1.10.90 απόφαση του Υπουργού 
Εθνικής Οικονομίας με θέμα «Μεταβίβαση δικαιώματος 
υπογραφής στο Γ ενικό Γ ραμματέα και τους Ανωτέρους 
Υπαλλήλους της Γ.Γ. ΕΣΥΕ» να υπογράφουν «Με εντολή 
Υπουργού». 

4. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού της Γ.Γ. ΕΣΥΕ (Ειδικός Φορέας 13 - 150 και ΚΑΕ 
5354) ύψους τριάντα εκατομμυρίων (30.000.000) δραχ¬ 
μών για το οικονομικό έτος 1994 και για την ανωτέρω δα¬ 
πάνη έχει εγγράφει πίστωση στον κρατικό προϋπολογι¬ 
σμό. 

5. Σχετική εισήγηση της Δ/νσης Απογραφών αποφασί¬ 
ζουμε: 

1. Εγκρίνουμε τη χρησιμοποίηση μέχρι εκατόν τριάντα 
(130) συνεργατών - ερευνητών και μέχρι τεσσάρων (4) 
διερμηνέων υπαλλήλων άλλων, εκτός της Γ.Γ. ΕΣΥΕ, Δη¬ 
μοσίων Υπηρεσιών, ΝΠΔΔ ή ΟΤΑ πέραν του κανονικού 
ωραρίου εργασίας των δημοσίων υπηρεσιών, καθώς και 
ιδιωτών, οι οποίοι θα απασχοληθούν στη συμπλήρωση των 
ερωτηματολογίων της Έρευνας Εισοδήματος και Συνθη¬ 
κών Διαβίωσης των Νοικοκυριών κατά το χρονικό διά¬ 
στημα Νοεμβρίου - Δεκεμβρίου 1994 και οι οποίοι κατα- 
νέμονται ως εξής: 

Συνεργάτες - Ερευνητές 
α) Ν. Αττικής: εβδομήντα (70) 
β) Ν. Θεσσαλονίκης (Πολ. Συγκροτ. θεσ/νίκης): είκοσι 
( 20 ) 

γ) Υπόλοιποι Νομοί: σαράντα (40). 

Συνεργάτες - Διερμηνείς 
α) Ν. Έβρου: δύο (2) 

β) Ν. Ροδόπης: δύο (2). 

2. Ο ορισμός των συνεργατών - ερευνητών και διερμη¬ 
νέων θα γίνει με άλλη σχετική απόφασή μας. 

3. Η αμοιβή των παραπάνω καθορίζεται με κοινή από¬ 
φαση των Υπουργών Εθνικής Οικονομίας και Οικονομι¬ 
κών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 26 Σεπτεμβρίου 1994 

Με εντολή Υπουργού 
Η Γενική Γραμματέας 
ΘΕΟΦΑΝΗ ΖΕΡΒΟΥ 

-♦- 

Αριθ. 40193 (4) 

Προσθήκη νέων ειδικοτήτων στη Σχολή Μαθητείας ΟΑΕΔ 
Καστοριάς. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του από 3/6.6.52 Β. Δ/τος «Περί εκπαι- 
δεύσεως μαθητών τεχνιτών». 

β) Τις διατάξεις του άρθρου 11 του ΝΔ 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού». 

γ) Τις διατάξεις του άρθρου 9 παρ. 11 του Ν. 1566/85 
«Δομή και λειτουργία της Πρωτοβάθμιας και Δευτεροβάθ¬ 
μιας εκπαίδευσης και άλλες διατάξεις». 

δ) Την απόφασή μας αριθ. 40344/2.11.84 «Ίδρυση Εκ¬ 
παιδευτικών Μονάδων Μαθητείας με την επωνυμία 
«Σχολή Μαθητείας Καστοριάς». 

ε) Τη σχετική γνωμοδότηση του Νομαρχιακού Συμβου¬ 
λίου Καστοριάς (έγγραφο από 4.7.94 και αριθ. αποσπά¬ 
σματος πρακτικού 8/4.7.94). 

στ) Τη σχετική πρόταση του Δ.Σ. του ΟΑΕΔ (απόφαση 
1129/12.7.94 και έγγραφο 110641/18.7.94), αποφασί¬ 
ζουμε: 

Εγκρίνουμε την προσθήκη στη Σχολή Μαθητείας Κα¬ 
στοριάς, των ειδικοτήτων «Υδραυλικού - θερμοϋδραυλι- 
κού» και «Ηλεκτροτεχνίτη» από το σχολικό έτος 1994 - 
95. 

Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του ΟΑΕΔ, ύψους 
15.000.000 δρχ. περίπου, για κάθε σχολικό έτος. 

2. Η ανωτέρω δαπάνη έχει προβλεφθεί στον προϋπολο¬ 
γισμό του ΟΑΕΔ για το έτος 1994 στους Κ.Α. 267, 414, 
521α, 1511 και 1831. Από τα αναγραφόμενα ποσά το 
75% καταβάλλεται από το Ε.Κ.Τ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝ. ΣΚΟΥΛΑΡΙΚΗΣ ΓΕΩΡΓ. ΠΑΠΑΝΔΡΕΟΥ 


Αριθ. ΥΠΠΟ/ΔΙΟΙΚ/Β/56414 (5) 

Καθορισμός μηνιαίου επιδόματος παράστασης του εκά- 

στοτε αποσπωμένου λειτουργού ή υπαλλήλου του Δη¬ 
μοσίου τομέα στη θέση Διευθυντού στο Ευρωπαϊκό 

Πολιτιστικό Κέντρο Δελφών. 

Ο ΠΡΩΘΥΠΟΥΡΓΟΣ 
ΚΑΙ ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 645/1977 
«Περί ιδρύσεως Ευρωπαϊκού Πολιτιστικού Κέντρου Δελ¬ 
φών» (Α' 202). 

2. Τις διατάξεις του άρθρου 40 του Ν. 849/1978 (Α' 
232). 

3. Την ΥΠΠΟ/ΓΝΟΣ/49610/28.11.1990 κοινή από¬ 
φαση «Εξαίρεση από τον περιορισμό των τριών υπογρα¬ 
φών» (Β' 743). 

4. Το ΚΝΠΙΔ/Φ. 10/53/29053/24.7.1991 έγγραφο του 
Υπουργείου Προεδρίας της Κυβερνήσεως σύμφωνα με το 
οποίο το Ε.Π.ΚΕ.Δ. δεν υπάγεται στους φορείς του Δημο¬ 
σίου τομέα, όπως αυτός οριοθετήθηκε με τις διατάξεις 
του άρθρου 51 του Ν. 1892/1990 και του άρθρου 4 παρ. 6 
του Ν. 1943/1991. 

5. Το αριθ. 8909/28.1.1994 έγγραφο του Ευρωπαϊκού 
Πολιτιστικού Κέντρου Δελφών και το συνημμένο σ' αυτό 
απόσπασμα πρακτικού της από 28.1.1994 συνεδρίασης 
της Εκτελεστικής Επιτροπής αυτού. 

6. Τις διατάξεις του άρθρου 27 του Ν. 2081/1992 (Α' 
154) και το γεγονός ότι από τις διατάξεις της απόφασης 
αυτής προκαλείται δαπάνη σε βάρος του Προϋπολογισμού 
του Ευρωπαϊκού Πολιτισμού Κέντρου Δελφών (Ν.Π.Ι.Δ.), 
ύψους ενός εκατομμυρίου οκτακόσιων χιλιάδων 
(1.800.000) δρχ. για το τρέχον οικονομικό έτος και για 
κάθε ένα από τα επόμενα οικονομικά έτη, για την οποία 
έχει εγγράφει πίστωση στον Προϋπολογισμό έτους 1994 
του Ε.Π.ΚΕ.Δ., ύψους ενός εκατομμυρίου οκτακόσιων χι¬ 
λιάδων (1.800.000) δρχ. με κωδικό αριθμό εξόδων 0241, 
αποφασίζουμε: 

Καθορίζουμε το μηνιαίο επίδομα παράστασης του 
αποσπωμένου λειτουργού ή υπαλλήλου του Δημόσιου το¬ 
μέα, στη θέση του Διευθυντού του Ευρωπαϊκού Πολιτιστι¬ 
κού Κέντρου Δελφών, σύμφωνα με τις διατάξεις του άρ¬ 
θρου 7 παρ. 5 του Ν. 645/1977, στο ποσό των εκατόν πε¬ 
νήντα χιλιάδων (150.000) δρχ. 

Η απόφαση αυτή η οποία ισχύει από 1.1.1994, να δημο- 
σιευθεί στην Εφημερίδα της Κυβερνήσεως. 

Αθήνα, 28 Σεπτεμβρίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ Αθ. ΜΙΚΡΟΥΤΣΙΚΟΣ 

Αριθ. 827/ΤΣΕΠ 32 (6) 

Αναπροσαρμογή πιστωτικών διευκολύνσεων για την απο¬ 
κατάσταση των ζημιών από τους σεισμούς του 1979 
στους σεισμοπλήκτους των κοινοτήτων Κρυόβρυσης, 
Αγίας Μαρίνας, Αμπελιών και Λάκκας του Ν. Θεσπρω¬ 
τίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΟΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2 παράγρ. 2 και 3 της από 
28.7.78 Πράξεως Νομοθετικού Περιεχομένου (ΦΕΚ 117) 
«Περί αποκαταστάοεως ζημιών εκ σεισμών Βορείου Ελλά¬ 
δος», που κυρώθηκε με το Ν. 867/79 (ΦΕΚ Α' 24). 

2. Τις διατάξεις του άρθρου 3, παράγραφος 3, τελευ¬ 
ταίο εδάφιο του Ν. 1266/82 (ΦΕΚ Α' 81) «Περί οργάνων 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις», όπως συμπληρώθηκε 
με το άρθρο 25 παράγραφος 6 του Ν. 1418/84 «Περί Δημο¬ 
σίων Έργων και ρυθμίσεις συναφών θεμάτων» (ΦΕΚ Α' 23). 

3. Το Ν. 1190/81 (ΦΕΚ Α' 203/30.7.81), ο οποίος κυ¬ 
ρώνει την από 26.3.81 Πράξη Νομοθετικού Περιεχομέ¬ 
νου. 

4. Το Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις τη λειτουργία 
του χρηματοδοτικού συστήματος». 

5. Το Ν. 1048/84 «περί κυρώσεως της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάοεως ζημιών εκ των σει¬ 
σμών 1979 εις την περιοχήν Ν. Θεσπρωτίας». 

6. Την με αριθμ. 256/13.12.79 Πράξη της Νομισματι¬ 
κής Επιτροπής σχετικά με την παροχή πιστωτικών διευκο¬ 
λύνσεων στους σεισμοπαθείς του Ν. Θεσπρωτίας, που 
επλήγησαν από τους σεισμούς του 1979. 

7. Την με αριθμό 358/9.4.82 απόφαση της Ν.Ε. για την 
τροποποίηση και συμπλήρωση διατάξεων προηγουμένων 
αποφάσεων για τη λήψη πιστωτικών μέτρων υπέρ των 
πληγέντων από τους σεισμούς που σημειώθηκαν σε διά¬ 
φορες περιοχές της Χώρας από το 1978 και μετέπειτα. 

8. Την με αριθμό 8/3.7.82 Πράξη του Διοικητή της Τρά¬ 
πεζας Ελλάδος για τη συμπλήρωση της 358/3/9.4.82 
απόφασης Ν.Ε. με την οποία συμπληρώθηκαν οι διατάξεις 
προηγουμένων αποφάσεων για τη λήψη πιστωτικών μέ¬ 
τρων των πληγέντων από σεισμούς σε διάφορες περιοχές 
της Χώρας από το 1978 και μετέπειτα. 

8. Την με αριθμό 8/3.7.82 Πράξη του Διοικητή της Τρά¬ 
πεζας Ελλάδος για τη συμπλήρωση της 358/3/9.4.82 
απόφασης Ν.Ε., με την οποία συμπληρώθηκαν οι διατά¬ 
ξεις προηγουμένων αποφάσεων για τη λήψη πιστωτικών 
μέτρων των πληγέντων από σεισμούς σε διάφορες περιο¬ 
χές της Χώρας από το 1978 και μετέπειτα. 

9. Το Π.Δ. 69/1988 «Περί Οργανισμού της Γ.Γ.Δ.Ε. του 
ΥΠΕΧΩΔΕ». 

10. Την Δ16α/04/773/29.11.90 κοινή απόφαση 
Υπουργού Προεδρίας Κυβερνήσεως και Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

11. Την κοινή απόφαση Δ17α/02/56/Φ.2.2.1 του Πρω¬ 
θυπουργού και του Υπουργού ΠΕ.ΧΩ.Δ.Ε. «Ανάθεση αρ¬ 
μοδιοτήτων Υπουργού ΠΕ.ΧΩ.Δ.Ε. στον Υφυπουργό ΠΕ.¬ 
ΧΩ.Δ.Ε. Ιωάννη Τσακλίδη». 


12. Το έργο 7969002 της ΣΑΕ 069. 

13. Το γεγονός ότι η έγκριση για τη μεταφορά των κοι¬ 
νοτήτων στη θέση «ΓΚΑΝΙ» της κοινότητας Γραικοχωρίου, 
καθώς και σε περιοχή του Δήμου Ηγουμενίτσας έχει γίνει 
πρόσφατα, αποφασίζουμε: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσαν οι σεισμοί του 
1979 στις κοινότητες Κρυόβρυσης, Αγίας Μαρίνας, Λάκ¬ 
κας και Αμπελιών του Ν. Θεσπρωτίας, σε κτίρια οποιοσδή¬ 
ποτε χρήσης. 

α) Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπερμέτρου δαπάνης επι¬ 
σκευής (ασύμφορα) ή είναι δομημένα από ωμοπλίνθους, 
κροκάλλες ή ξερολιθιά. 

β) Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 
από τον αρμόδιο Τομέα Αποκατάστασης Σεισμοπλήκτων 
(Τ.Α.Σ.) της ΔΤΥΝ Θεσπρωτίας που λειτουργεί στην 
υπόψη περιοχή, στον οποίο οι ενδιαφερόμενοι πρέπει να 
έχουν προσκομίσει τα απαιτούμενα δικαιολογητικά για τη 
δανειοδότησή τους με την προϋπόθεση ότι έχουν υποβάλ¬ 
λει εμπροθέσμως αιτήσεις. 

2. Ο Τ.Α.Σ. θα χορηγεί στους δικαιούχους βεβαίωση με 
την οποία θα προσδιορίζεται το ύψος της απαιτούμενης 
δαπάνης ανακατασκευής ή το ποσό που δικαιούται ο εν¬ 
διαφερόμενος για αυτοστέγαση. Στη βεβαίωση θα αναφέ- 
ρεται το ύψος της δωρεάν κρατικής αρωγής, καθώς και 
του στεγαστικού δανείου, σύμφωνα με τους όρους που 
καθορίζονται κατωτέρω για τα κτίρια που βρίσκονται στην 
υπόψη περιοχή. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 

1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 

Η στεγαστική ενίσχυση (δάνειο και δωρεάν κρατική 
αρωγή) που θα χορηγείται στους δικαιούχους με βάση την 
προσκοζόμενη στη δανείστρια Τράπεζα έγγραφη συνηγο- 
ρία του αρμόδιου Τ.Α.Σ. της Δ/νσης Τεχνικών Υπηρεσιών 
του Νομού Θεσπρωτίας με τους ακόλουθους όρους: 

α) Για κτίσματα, που έχουν χρήση κατοικίας, 100.000 
δρχ./τ.μ. με ανώτατο όριο δανειοδοτούμενης επιφάνειας 
τα 120 τ.μ. και κατώτατο όριο τα 50 τ.μ., ανά χωριστή ιδιο¬ 
κτησία. 

β) Γ ια κτίρια που έχουν χρήση επαγγελματικού χώρου 
65.000 δρχ./τ.μ. για τα πρώτα 150 τ.μ. και μέχρι του πο¬ 
σού των 7.800.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ. για τον υπολογισμό του δανείου 
θα διαιρείται η επιφάνειά του σε τμήματα των 150 τ.μ. Γ ια 
τα τυχόν δάνεια που θα προκύψουν πέραν των πρώτων 
150 τ.μ. και μέχρι του ποσού των 4.800.000 δρχ. για κάθε 
επιπλέον δάνειο που θα χορηγείται. 

Δωρεάν κρατική αρωγή θα χορηγείται για έναν μόνο 
επαγγελματικό χώρο. Γ ια δε τους υπόλοιπους θα χορηγεί¬ 
ται το ποσόν ως δάνειο. 

γ) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, ποσό 
που αντιστοιχεί στο 30% της εκάστοτε ισχύουσας μεγί¬ 
στης τιμής μονάδας για τη χρηματοδότηση της ανακατα- 
σκευαζομένης επιφάνειας. 

δ) Για βοηθητικούς χώρους της αυτής οικοδομής ή ευρι¬ 
σκομένων στο αυτό οικόπεδο που συμπληρώνουν τη λει- 
τουργικότητά τους και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κ.λπ.) η ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής 
είτε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ε) Γ ια ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάσει πρωτοκόλλου κατεδαφίσεως 
είτε ως ασυμφόρου επισκευής είτε ως μη ασφαλώς επι- 
σκευάσιμου λόγω ευτελών δομικών υλικών, κτίσματος κα¬ 
θορίζεται ανάλογα με τη χρήση τους ως εξής: 

ί) Για κτίσματα με χρήση οικιακής αποθήκης 45.000 
δρχ. ανά τ.μ. και μέχρι εμβαδού 120 τ.μ. 

ϋ) Για κτίσματα με χρήση επαγγελματικής αποθήκης 
40.000 δρχ. ανά τ.μ. και μέχρι εμβαδού 120 τ.μ. 

στ) Γ ια την ανακατασκευή αγροτικών κτισμάτων το δά¬ 
νειο ανέρχεται στο ποσό των 35.000 δρχ. ανά τ.μ. κατεδα- 
φιζόμενης επιφάνειας και μέχρι συνολικού εμβαδού 120 
τ.μ. 

ζ) Η δωρεάν κρατική αρωγή, που αντιστοιχεί στα ανω¬ 
τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ανέρχεται σε ποσοστό 33% του δανείου και μόνο για μία 
ιδιοκτησία. 

η) Τα δάνει των παραγράφων (β), (γ), (δ), (ε) και (στ) 
αθροιστικά μπορούν να χρησιμοποιηθούν και για ανακατα¬ 
σκευή κατοικίας. 

2. ΔΑΝΕΙΑ ΣΕ ΚΤΙΡΙΑ ΠΟΥ ΚΡΙΝΟΝΤΑΙ ΩΣ ΥΠΕΡΜΕ¬ 
ΤΡΟΥ ΔΑΠΑΝΗΣ ΕΠΙΣΚΕΥΗΣ ή ΕΙΝΑΙ ΔΟΜΗΜΕΝΑ ΑΠΟ 
ΩΜΟΠΛΙΝΘΟΥΣ ΚΡΟΚΑΛΛΕΣ ή ΞΗΡΟΛΙΘΙΑ. 

Γ ια κτίρια που κρίνονται επισκευαστέα, αλλά η δαπάνη 
επισκευής τους θεωρείται υπέρμετρη (ασύμφορα), καθώς 
και για κτίσματα που είναι δομημένα από κροκάλλες, ή 
από ωμόπλινθους ή από ξερολιθιά, τα οποία κατά την 
κρίση του αρμοδίου Τ.Α.Σ. της Δ.Τ.Υ.Ν. Θεσπρωτίας δεν 
επιδέχονται ουσιαστική αποκατάσταση της αντοχής τους, 
και με βάση τις κείμενες διατάξεις εντάσσονται στη δα¬ 
νειοδότηση για ανακατασκευή, καθορίζονται τα ακό¬ 
λουθα: 

α) Ως προς το ύψος της συνολικής χρηματοδότησης 
(δηλαδή του δανείου και της δωρεάν κρατικής αρωγής) 
ισχύει ότι και για τα κτίρια που κρίνονται κατεδαφιστέα με 
βάση τις διατάξεις περί επικινδύνως ετοιμόρροπων κτι- 
σμάτων. 

β) Η δωρεάν κρατική αρωγή που αντιστοιχεί στα ανω¬ 
τέρω δάνεια, θα καλυφθεί από τον Προϋπολογισμό Δημο¬ 
σίων Επενδύσεων και ανέρχεται στο ποσοστό 30% του 
δανείου και για μία μόνο ιδιοκτησία. 

3. ΓΕΝΙΚΟΙ ΟΡΟΙ ΔΑΝΕΙΟΔΟΤΗΣΗΣ 

α) Στις περιπτώσεις που στον ίδιο ιδιοκτήτη ανήκαν πριν 
από το σεισμό περισσότερες από μια ιδιοκτησίες, δάνεια 
θα χορηγούνται για κάθε μια από αυτές. 

Γ ια τις πέραν της μιας (που θα προτείνεται από τον δι¬ 
καιούχο) ιδιοκτησίες, το σύνολο της στεγαστικής ενίσχυ¬ 
σης χορηγείται υπό μορφή δανείου. 

β) Επιτρέπεται επίσης να χορηγηθεί δάνειο και για την 


ανακατασκευή και επισκευή ζημιών κτιρίων που ανήκουν 
στο Δημόσιο ή Ν.Π.Δ.Δ. ή σε Κοινωφελή ή Φιλανθρωπικά 
ή Ευαγή Ιδρύματα ή Κοινωφελή Σωματεία. Το ύψος των 
δανείων για τα συγκεκριμένα κτίρια θα καθορίζονται κατά 
περίπτωση από την Υπηρεσία Αποκατάστασης Σεισμο¬ 
πλήκτων (Υ.Α.Σ.) της Γ.Γ.Δ.Ε. του Υ.ΠΕ.ΧΩ.Δ.Ε. χωρίς να 
υπόκεινται στον περιορισμό των εκατόν είκοσι (120) τ.μ. 
ανά ιδιοκτησία. 

γ) Το ποσό των δανείων θα αναληφθεί σε τρεις ισόπο¬ 
σες δόσεις, η πρώτη από τις οποίες κατά την υπογραφή 
της δανειστικής σύμβασης, οι δε επόμενες δύο ανάλογα 
με την πρόοδο των εργασιών στην οικοδομή. 

δ) Τα κτίσματα των κατηγοριών 1 και 2 του κεφ. Α θα κα¬ 
τεδαφίζονται προ της λήψεως της γ' δόσης του δανείου, 
επειδή ο οικισμός μεταφέρεται και συνεπώς δεν θα υπάρ¬ 
χει η δυνατότητα στους σεισμόπληκτους να βρουν, στο 
νέο οικισμό, κατάλληλο κατάλυμα. 

ε) Η συνολική διάρκεια των δανείων ανακατασκευής ή 
αυτοστέγασης ορίζεται σε δέκα πέντε (15) χρόνια η δε 
εξόφλησή τους θα πραγματοποιηθεί σε ισόποσες εξαμη¬ 
νιαίες ή ετήσιες χρεωλυτικές δόσεις, η πρώτη από τις 
οποίες θα καταβληθεί είκοσι τέσσερις (24) μήνες μετά 
από την υπογραφή της οικείας δανειστικής σύμβασης. 

στ) Σε περίπτωση που στον ίδιο ιδιοκτήτη ανήκουν πε¬ 
ρισσότερες της μιας ιδιοκτησίες, αποζημίωση δικαιούται 
για κάθε μία από αυτές. 

ζ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά μία (1) μονάδα χωρίς άλλη προσαύ- 
ξηση για προμήθεια κ.λπ. επιδοτούμενο κατά 100% από 
το λογαριασμό του Ν. 128/75. 

η) Γ ια τους λοιπούς όρους και τη διαδικασία σύναψης 
και χορηγήσης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οικο¬ 
νομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως του σει- 
σμοδανείου και στους τυχόν νέους κτήτορες των ακινήτων 
ασχέτως του τρόπου αποκτήσεως και του είδους της ιδιο¬ 
κτησίας, που έχουν επ' αυτού (καθολική, ειδική διαδοχή- 
επικαρπία, υψηλή κυριότητα, συνιδιοκτησία κ.λπ). Απα¬ 
ραίτητη όμως προϋπόθεση είναι οι νέοι κτήτορες να έχουν 
υποβάλλει εμπρόθεσμα τα απαιτούμενα δικαιολογητικά. 

2. Δωρεάν κρατική αρωγή δικαιούνται οι νέοι κτήτορες 
μόνον εφ’ όσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα δεν έχουν λάβει δωρεάν αρωγή, 
για άλλο σεισμόπληκτο κτίσμα, και έχουν δηλώσει, ότι δεν 
θα κάνουν χρήση του δικαιώματος αυτού, για άλλο ακίνητο 
στο μέλλον. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, την Εθνική Κτηματική Τράπεζα της 
Ελλάδος, την Εθνική Στεγαστική και την Αγροτική Τρά¬ 
πεζα Ελλάδος. 

Β. ΠΡΟΣΘΕΤΗ ΔΑΝΕΙΟΔΟΤΗΣΗ ΓΙΑ ΑΝΑΚΑΤΑΣΚΕΥΗ 
ΣΕΙΣΜΟΠΛΗΚΤΩΝ ΚΤΙΡΙΩΝ. 

1. Στις περιπτώσεις που τα δάνεια της παραγράφου III 
δεν επαρκούν για την κάλυψη της αναγκαίας συνολικής 
δαπάνης και μετά από συνηγορία του αρμόδιου Τ.Α.Σ. της 
Δ/νσης Τεχνικών Υπηρεσιών οι ιδιοκτήτες κτιρίων που 

κρϊθηκαν κατεδαφιστέα, επιτρέπεται να δανειοδοτηθούν 
συμπληρωματικά από τις Εμπορικές Τράπεζες, την Εθνική 
Στεγαστική Τράπεζα της Ελλάδος, την Εθνική Κτηματική 
Τράπεζα της Ελλάδος και την Αγροτική Τράπεζα της Ελ¬ 
λάδος, για την ολική ή μερική κάλυψη των αναγκαίων δα¬ 
πανών ανακατασκευής με τους συνήθεις όρους, (ύψος 
δανείου, διάρκεια, επιτόκιο κ.λπ. καθοριζόμενα από τις 
Τράπεζες). 

2. Η ως άνω πρόσθετη δανειοδότηση θα χορηγείται 
μετά από έγγραφη συνηγορία του αρμόδιου Τ.Α.Σ. της Δ/ 
νσης Τεχνικών Υπηρεσιών του Ν. Θεσπρωτίας. 

3. Προκειμένου για ανακατασκευή γεωργικών γενικά 
κτισμάτων (πλην οικιών) η ανωτέρω δανειοδότηση θα γίνε¬ 
ται από την Αγροτική Τράπεζα της Ελλάδος με τραπεζικά 
κριτήρια και με τους όρους χορήγησης, από την εν λόγω 
Τράπεζα, αντίστοιχων δανείων προς αγρότες. 

Γ. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ασφάλεια κάθε δανείου θα εγγράφεται υπέρ της δα- 
νείστριας Τράπεζας υποθήκη επί του ακινήτου, που θα ανα¬ 
κατασκευάζεται από το προϊόν του δανείου, ή αντ’ αυτού, 
επί άλλου ακινήτου που τυχόν προσφέρεται από το δανειο¬ 
λήπτη, εφόσον η αξία του ακινήτου καλύπτει το ασφαλιζό- 
μενο δάνειο. Η υποθήκη μπορεί επίσης να μεταφέρεται εκ 
των υστέρων σε άλλο ακίνητο αντίστοιχης αξίας. 

Για δάνεια μέχρι 500.000 δρχ., κατά περίπτωση, αντί 
υποθήκης μπορεί να δοθεί η προσωπική εγγύηση του δα¬ 
νειολήπτη. 

Δ. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής από τους δι¬ 
καιούχους δανείων ή τυχόν ενισχύσεων που προβλέπονται 
στο κεφ. Α ανακριβών στοιχείων και δηλώσεων, ή σε περί¬ 
πτωση μη εκπλήρωσης των υποχρεώσεων, που θα αναλά¬ 
βουν σύμφωνα με όσα ορίζονται στην παρούσα απόφαση 
θα υπόκεινται, πέρα από τις προβλεπόμενες νόμιμες κυ¬ 
ρώσεις και στις ακόλουθες: 

α. Κήρυξη ολόκληρου του ποσού δανείου αμέσως απαι¬ 
τητού και ληξιπρόθεσμου από τη χορήγησή του. 

β. Κατάπτωση ποινικής ρήτρας υπέρ του Ελληνικού Δη¬ 
μοσίου, που θα συνομολογείται με τη δανειστική σύμβαση 
και θα αντιστοιχεί σε ποσοστό 10% επί ολοκλήρου του πο¬ 
σού του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειακή σύμβαση για 
την κάθε περίπτωση. 

Ε. ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλεί- 
ται: 

Γ ια δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους τριάντα εκατομμυρίων 
δραχμών (30.000.000) περίπου για το τρέχον οικονομικό 
έτος και εκατόν πενήντα πέντε εκατομμύρια δραχμές 
(155.000.000) για τα επόμενα τέσσερα οικονομικά έτη. Η 
δε επιπλέον δαπάνη που οφείλεται στην αναπροσαρμογή 
των τιμών και τις λοιπές βελτιώσεις και περιλαμβάνεται 
στα ανωτέρω ποσά θα ανέλθει στο συνολικό ποσό των 
εκατόν εβδομήντα επτά εκατομμυρίων (177.000.000) 
δραχμών. 


2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος 
δημιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικά Προϋπο¬ 
λογισμό μόνο σε περίπτωση ελλειματικότητάς του. 

Τ ο ύψος της δαπάνης αυτής δεν μπορεί να υπολογισθεί 
επακριβώς. 

Σύμφωνα όμως με εκτίμηση θα είναι της τάξης των εξα- 
κοσίων εβδομήντα πέντε εκατομμυρίων δραχμών 
(675.000.000 δρχ. για όλη τη διάρκεια εξόφλησης των δα¬ 
νείων. 

Η επί πλέον επιβάρυνση που οφείλεται στην αναπρο¬ 
σαρμογή των τιμών και τις λοιπές βελτιώσεις με βάση τα 
οριζόμενα στην παρούσα θα είναι της τάξης των πεντακο- 
σίων σαράντα πέντε εκατομμυρίων δραχμών 
(545.000.000 δρχ.) για όλη τη διάρκεια εξόφλησης των 
δανείων. 

Η απόφαση αυτή ισχύει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 21 Σεπτεμβρίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΙΩΑΝ. ΤΣΑΚΛΙΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στη Φ.446/2/217412/Σ.601 /18 Μαρ. 94 απόφαση του 
Υφυπουργού Εθνικής Αμυνας « Αδειες απουσίας και χρό¬ 
νος πραγματικής στρατιωτικής υπηρεσίας των Εθελοντών 
Πενταετούς Υπηρεσίας» που δημοσιεύθηκε στο ΦΕΚ 
255/8.4.94 (τεύχος Β') γίνονται οι παρακάτω διορθώσεις 
σφαλμάτων: 

α. Στα στοιχεία της απόφασης και ανάμεσα στους αριθ¬ 
μούς «217412» και «Σ 601» τίθεται κάθετος. 

β. Στον τίτλο της απόφασης αντί του «Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ» να γράφεται το σωστό «Ο ΥΦΥ¬ 
ΠΟΥΡΓΟΣ ΕΘΝΙΚΗΣ ΑΜΥΝΑΣ». 

γ. Στον πρώτο στίχο της παραγράφου 1 του άρθρου 4 
αντί της λέξης «αναρωτική» γράφεται το σωστό «αναρρω- 
τική». 

δ. Στον πρώτο στίχο της υποπαραγράφου α της παρα¬ 
γράφου 1 του άρθρου 4 αντί της λέξης «συμπληρώσει» 
γράφεται το σωστά «εκπληρώσει». 

ε. Στο δεύτερο στίχο της παραγράφου 2 του άρθρου 8 
αντί της λέξης «ισχύει» γράφεται το σωστό «ισχύσει». 

(Από το ΓΕΕΘΑ) 

ΕΘΝΙΚΟ Τ ΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ <3Π 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από Θ.ΟΟ’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 5248 141 

* Τμήμα πληροφόρησης: Για τα δημοσιεύματα των ΦΕΚ Σολω μού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

ΰ 

» 

30.000 

» 

1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

/ » 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200000 

» 

10 000 

ια) 1 

"ια 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







